**Piristyspartio toiminta Mikkelin seudun vanhustenpalveluissa**

Mikkelissä on toiminut piristyspartio jo 6 kesää. Toiminta sai alkunsa Mikkelin kaupungin kehityspäällikkö Merja Airaksen ideasta. Alku lähti ympäristöpuolen iskuryhmästä. Se toimi. Idea esitettiin ryhmätoimintana ikäihmisten virkistämiseen. Tavoitteena oli ja on edelleen vanhusten virkistystoiminnan lisäksi, tarjota nuorille mielekästä kesätyötä ja tuoda näkyvyyttä hoitotyöhön ja ennen kaikkea helpottaa hoitotyötä.

Piristyspartioihin on palkattu nuoria Mikkelin kaupungin kesätyöhakijoista. Valinnat tehdään hakemusten perusteella. Nuoria, jotka ovat kiinnostuneita ikäihmisille suunnatusta toiminnasta. Piristyspartiolla on aina ammattialaa opiskeleva vetäjä, joka ottaa ryhmän toiminnasta kokonaisvastuuta. Vastuu henkilö on saanut partion kautta hyvää kokemusta mm. työelämää varten. Piristyspartion vetäjät ovat antaneet hyvää palautetta siitä, miten tehtävät lisäävät rohkeutta muille Piristyspartioiden jäsenille uusiin haasteisiin. Vastuu henkilö on jakanut vastuuta jokaisen osaamisen mukaan eri virkistyshetkien pitämiseksi.

Ensimmäisenä kesänä toimi yksi piristyspartio kuukauden. Toiminnasta saadun positiivisen palautteen jälkeen piristyspartioita on lisätty kolmeen. Piristyspartiossa on nähty hyvin monenlaista osaamista. Vanhukset ovat pitäneet ja henkilökunta on ollut innostunut.

Nuorissa on osaamista esim. musikaalisuudessa, näyttelemisessä ja asiakkaiden kohtaamisessa. Kohtaamisiin ja erilaisiin tilanteisiin annetaan valmiuksia perehdytyksellä. Ikäihmisten erilaiset sairaudet ja haasteet voivat olla nuorille yllättäviä tilanteita. Siksi on tärkeää, että yksikkö, jossa piristyspartiot järjestävät toimintaa, huomioivat nämä ja vastaavat asiakkaiden hoidosta piristyspartion vierailuiden aikana.

Käytännön toteutuksen keskipisteenä on ollut ikäihmisten päivätoiminta, mikä on huolehtinut ryhmän vastaanottamisesta, perehdytyksestä. Päivätoiminta on piristyspartion kokoontumispaikka päivittäin. Yksikkö on huolehtinut, että ryhmä on saanut tarvittaessa tukea ja ohjausta, sekä tarjonnut toimintaan tarvittavia tarvikkeitta.

Piristyspartiot kiertävät Mikkelin alueen eri ikäihmisten palveluasumisen ja kotihoidon yksiköissä. Partiot suunnittelevat viriketoiminnan ja toteuttavat sitä joustavasti huomioiden ikäihmisten toimintakyvyn. Kohteita on kaupungin alueella n. 14. Niitä on mm. Anttolassa, Haukivuorella, Ristiinassa ja Suomenniemellä.

Piristyspartioiden toimintaan sisältyy lauluja, pelejä, muisteluhetkiä, lukutuokioita, ulkoilua, näytelmiä, tietokilpailuja sekä erilaisia kesäjuhlien järjestämistä.

Piristyspartioiden toimintaa on saatu näkyväksi blogien kautta, jota he kirjoittavat joka viikko perjantaisin. Blogi julkaistaan Mikkelin kaupungin nettisivuilla. Perjantai on ollut ns. toimistopäivä, jossa he käyvät läpi kuluneen viikon, kirjoittavat blogin ja suunnittelevat tulevan viikon.

Piristyspartioiden toiminta on tuottanut uusia ideoita positiivisen palautteen kautta. Kesällä 2018 palkattiin kaupungin kesätyöntekijöitä Mikkelin keskussairaalan aulatilaan ohjaamaan ja opastamaan asiakkaita. Sairaalan sisällä on ollut muutoksia niin remontin kun palveluidenkin yhdistämisessä. Tämä on ollut potilaille ja heidän omaisilleen haaste, jota on nyt voitu helpottaa. Aulassa on ollut opastaja, noheva kesätyöläinen. Palvelualttius ja ohjaus onnistui erinomaisesti. Palaute on ollut positiivista.